Vagtbeskrivelse+velkomstvagt+Vanløse

=Velkomstvagt og infocafé i Vanløse=

//Denne vagtbeskrivelse kan findes i velkomstvagtens mappe, som findes i reolen i baglokalet. Er du i tvivl om noget i forbindelse med tjansen, kan du altid skrive til vanlose@kbhff.dk//

Tak fordi du har valgt at tage tjansen som velkomstvagt. Du er ansvarlig for at modtage og indskrive nye medlemmer i KBHFF Vanløse. Det er en god ide at have en computer med samt at købe lidt mælk til kaffen. Du kan også – hvis du har tid – bage en kage for at sprede hygge og god stemning i foreningen.

Byd nye medlemmer velkommen
Det er vigtigt, at nye medlemmer fra første færd føler sig velkomne og bliver sat ind i tankerne bag Fødevarefællesskabet og de forpligtelser, det medfører – først og fremmest at tage vagter. Det vil også gøre vores lokalafdeling stærkere, hvis vi kender medlemmernes grunde til at melde sig ind i KBHFF, deres ønsker og ressourcer.

Derfor er din vigtigste opgave at tage godt imod Vanløse-folk, der kommer ind i butikken for at melde sig ind. Vi har den politik, at nye medlemmer med det samme skal skrives på en vagt. Det gør vi både for at vise det nye medlem, hvordan det foregår, og for at understrege at det at tage en vagt er en grundlæggende forudsætning for at være med. Der er trådløst netværk i lokalerne. Netværkets navn er: Telenor973F, og kodeordet er: 9EV3CFF7E9NUF.

Hvis du har tid til at tage en snak med den nytilkomne om baggrunden for at melde sig ind og hvad han/hun kunne tælnke sig at bidrage med er det fint. Det er også meget vigtigt at få gjort opmærksom på, at medlemskab indebærer lysten til at deltage i fællesskabet og pligten til at tage vagter og/eller deltage i arbejdsgrupper. Hjælp gerne nye medlemmer med at få sig registreret på den første vagt,

Derudover er velkomstvagtens opgave at sprede hygge og god stemning i butikken. Du er velkommen til at lave en kande kaffe (der står kaffebønner og en kværn i reolen ude i baglokalet). Mange sætter pris på, hvis der er mulighed for en kort kaffepause i forbindelse med at de henter deres pose. Du må også gerne gøre opmærksom på aktiviteter i KBHFF i den kommende tid, gøre lidt rent i køkkenet, minde folk om at tage en vagt, hjælpe de andre vagter eller hvad du har lyst til.
 * Hyggespreder**

Særligt om infocaféen
Som noget nyt vil der den første onsdag i måneden være infocafé hos KBHFF Vanløse fra kl. 16 til 18 i stedet for den ugentlige velkomstvagt. Her kan man kigge forbi og få svar på stort og småt, høre om de nyeste tiltag samt blive klogere på, hvordan det nu lige er, at fødevarefællesskabet er skruet sammen.

Nye medlemmer opfordres til at melde sig ind den første onsdag i måneden, så der er ekstra tid til at byde dem velkommen. Eksisterende medlemmer er selvfølgelig også meget velkommen til at kigge forbi infocaféen til en uformel snak. Det kan være, at de har brug for en introduktion til det online betalingssystem eller har idéer til, hvordan vagterne kan gøres endnu bedre.